Rusija: Devetoro dece hospitalizovano zbog trovanja hlorom\nTanjug 3. januara 2022. 09:31\nOMSK – Tužilaštvo Omske oblasti istražuje incident zbog devetoro maloletne dece koja su hospitalizovana zbog sumnje na trovanje hlorom nakon posete fitnes centru u gradu Omsku u Zapadnom Sibiru, saopšteno je danas iz kancelarija tužilaštva ove oblasti.\n„Tužilaštvo Kirovskog okruga u Omsku pokrenulo je istragu o informacijama o devetoro maloletnika koji su hospitalizovani sa sumnjom na trovanje hlorom posle poseti fitnes centru u Omsku 2. januara“, navodi se u saopštenju pres službe.\nIzvor iz lokalne službe za vanredne situacije rekao je agenciju TAS S da se nekoliko porodice odmaral u fitnes centru u Omsku, a da je ujutru devet tinejdžera odvezeno u bolnice u Omsku sa znacima trovanja hlorom.\nKako se navodi, svi su hospitalizovani, od kojih su troje srednje teškog, a šestoro lakšeg stanja, dok je jedna žena ostala kod kuće, na kućnom lečenju.\nMinistarstvo zdravlja Omske oblasti saopštilo je da će neki od maloletnika biti otpušteni iz bolnica već danas.\nTokom istrage, istražitelji će utvrditi da li su usluge koje pruža fitnes centar u skladu sa sanitarnim standardima, epidemiološkim i drugim zahtevima, navodi ruska agencija.


Utvrđen Predlog izmjena i dopuna Zakona o zaštiti potrošača | MINA\nNaslovnica MINA Business Utvrđen Predlog izmjena i dopuna Zakona o zaštiti potrošača\nPredlog izmjena i dopuna Zakona o zaštiti potrošača\nUtvrđen Predlog izmjena i dopuna Zakona o zaštiti potrošača\nPodgorica, (MINA-BUSINESS) – Vlada je na današnjoj sjednici utvrdila Predlog izmjena i dopuna Zakona o zaštiti potrošača.\nIz Vlade su saopštili da je osnovni razlog za izmjene zakona neophodnost usaglašavanja sa evropskim pravom, putem preciznijeg određivanja pojedinih zakonskih odredbi.\n„Radi otklanjanja manjih jezičkih i/ili pravno-tehničkih nepreciznosti kod preuzimanja potrošačkih direktiva, detektovanih tokom intenzivnog procesa pregovora sa Evropskom komisijom u okviru poglavlja 28 – Zaštita potrošača i javnog zdravlja, a u okviru zvanično prihvaćenog zahtjeva za privremeno zatvaranje tog poglavlja“, kaže se u saopštenju.\nIz Vlade su rekli da su donijete izmjene i dopune Mjera podrške privredi i građanima za drugi kvartal ove godine.\n„Na inicijativu Ministarstva finansija i socijalnog staranja predmet izmjena i dopuna je mjera 2.5 – Jednokratna podrška za uspostavljanje sistema za elektronsku fiskalizaciju, u kojoj se produžava rok za uspostavljanje sistema elektronske fiskalizacije zaključno sa 30. novembrom ove godine“, kaže se u saopštenju.\nIz Vlade su kazali da navedena podrška predstavlja jednokratnu finansijsku pomoć za uvođenje sistema elektronske fiskalizacije i evidentiranje prometa putem sistema elektronske fiskalizacije, u iznosu od 50 ili 100 EUR po elektronskom naplatnom uređaju, za pojedine kategorije poreskih obveznika.\nVlada je usvojila strategiju za unapređenje politike javnih nabavki i javno-privatnog partnerstva za period od ove do 2025. sa akcionim planom za period od jula ove do decembra sljedeće godine.\nIz Vlade su rekli da je glavni cilj nacionalne strategije izgradnja održivog, efektivnog i efikasnog sistema javnih nabavki i javno-privatnog partnerstva.\nPored toga, kako su naveli, planirane aktivnosti treba da omoguće i uspostavljanje politike javno-privatnog partnerstva, radi kreiranja svih preduslova za nove projekte koji se mogu realizovati po tom modelu.\nIz Vlade su kazali da strategija obuhvata poglavlja koja se odnose na glavna pitanja, izazove i rizike identifikovane u sistemu javnih nabavki, prioritetne oblasti za reforme u javnim nabavkama i prioritetne oblasti za javno-privatna partnerstva.\n„Ukupna sredstva predviđena akcionim planom za implementaciju strategije za period od druge polovine ove do kraja naredne godine iznose 439,9 hiljada EUR, od čega je 30,9 hiljada EUR budžetska sredstva, dok je planirano da 409 hiljada EUR bude obezbijeđeno kroz međunarodne izvore finansiranja“, kaže se u saopštenju.\nVlada je donijela Program razvoja zdravstvenog turizma Crne Gore za period od ove do 2023. godine sa akcionim planom do 2023, kao i Plan pripreme zimske turističke sezone 2021/2022.\nVlada je usvojila informaciju o aktivnostima na realizaciji prioritetnih projekata iz oblasti turizma, za period od januara do juna ove godine.\nIz Vlade su kazali da ona sadrži aktivnosti na realizaciji više projekata – valorizacija lokaliteta na prostorima Bjelasice i Durmitora, izgradnja turističkog kompleksa, marine i prateće infrastrukture Porto Montenegro, izgradnja turističkih kompleksa Portonovi, Luštica Bay, Plavi horizonti i Montrose.\n“Kao i na realizaciji projekata rekonstrukcije tvrđave Mamula, izgradnje hotela Kraljičina plaža i turističke valorizacije dijela imovine HTP Ulcinjska Rivijera – hoteli Bellevue i Olympic“, kaže se u saopštenju.\nKonstatovano je da se većina projekata u izvještajnom periodu, i pored ograničenja izazvanih pandemijom COVID-a 19, realizuje u skladu sa obavezama iz ugovora i investicionih programa, sa manjim odstupanjima u pogledu dinamike realizacije planiranih aktivnosti.\nVlada je prihvatila predlog za kandidovanje projekta izgradnje hotela Liko Soho u Baru, po kondo modelu poslovanja, na listu razvojnih projekata u oblasti turizma.\nKonstatovano je da je kompanija Liko Soho Group iz Bara dostavila svu potrebnu dokumentaciju u skladu sa javnim pozivom i odlukom o kriterijumima, načinu i postupku izbora lica koje može steći crnogorsko državljanstvo prijemom radi realizacije posebnog programa ulaganja od posebnog značaja za privredu i ekonomski interes Crne Gore.\nIz Vlade su naveli da je time ispunila uslove da bude uvrštena na listu razvojnih projekata u oblasti turizma.\n„U dokumentaciji je, između ostalog, navedeno da je u Baru planirana investicija u izgradnju hotela sa pet zvjezdica sa 322 smještajne jedinice, predračunske vrijednosti 58 miliona EUR, a namjera investitora je da u okviru hotela sa kondo modelom poslovanja otvori 300 novih radnih mjesta“, kaže se u saopštenju.\nVlada je usvojila informaciju o uspostavljanju digitalne platforme za učenje – ILIAS.\nU diskusiji je naglašeno da Ministarstvo za ekonomske poslove i energetiku (BMWi) Njemačke pruža podršku kod implementacije projekta „Podrška procesu digitalizacije obuka iz EU oblasti u javnoj upravi Zapadnog Balkana“.\nKako se navodi, cilj projekta je da poboljša digitalizaciju i povezanost stručnog osposobljavanja i usavršavanja u javnoj upravi, razvije zajedničke standarde i unaprijedi implementaciju Sporazuma o stabilizaciji i pridruživanju EU kada je ta oblast u pitanju. „\n„Kako bi se ostvarili ciljevi tog projekta, Crnoj Gori je ustupljena na korišćenje ILIAS (Integrated learning, infomration and work cooperation system) platforma koja predstavlja informacioni sistem za integrisano učenje, informaciju i komunikaciju“, kaže se u saopštenju.\nIz Vlade su pojasnili da se radi o web aplikaciji koja obezbjeđuje infrastrukturu za organizovanje i implementaciju programa obuke, kao i omogućava kako digitalno, tako i hibridno učenje.\n„Riječ je o jednoj od najšire korišćenih platfomi za učenje na svijetu na fakultetima, u kompanijama i administraciji. Instalacija i korišćenje ILIAS platforme obezbjeđeno je, bez troškova, na serveru Ministarstva javne uprave, digitalnog društva i medija“, rekli su iz Vlade.\nOni su naveli da će se platforma za učenje i komunikaciju ILIAS koristiti na nivou javne uprave za unapređenje znanja i vještina državnih i lokalnih službenika i komunikaciju unutar organizovanih grupa sve u cilju poboljšanja organizacije i načina rada.\nVlada je usvojila informaciju o izgradnji objekta za potrebe državnih organa u okviru projekta Unapređenje energetske efikasnosti u javnim zgradama, a sve u skladu sa ugovorima o kreditu i o grantu, kao i posebnim ugovorom, koji su potpisani između KfW banke i Vlade.\nU informaciji se navodi da će se novi objekat za potrebe državnih organa graditi u skladu sa visokim standardom energetske efikasnosti (standard za zgrade nulte potrošnje ili Energy Plus zgrade).\n„Za potrebe definisanja tehničkih karakteristika objekta i pripreme ulaznih podataka za javni arhitektonski konkurs, angažovan je Institut Fraunhofer IBF, kroz ugovor koji se finansira iz dodatnog granta, obezbijeđenog od KfW banke“, kaže se u saopštenju.\nIz Vlade su rekli da je planirana površina objekta od pet hiljada do osam hiljada metara kvadratnih, što će biti definisano nakon izrade idejnog projekta, a u zavisnosti od raspoloživog budžeta.\n„Planirani budžet za tu namjenu je 16 miliona EUR, od čega će 12 miliona EUR biti obezbijeđeno iz sredstava projekta, a četiri miliona iz budžeta Crne Gore“, navodi se u saopštenju.\nVlada je usvojila informaciju o zahtjevu Atlantskog saveza (ASCG) upućenog Vladi za nastavak partnerstva i finansijsku i logističku pomoć realizaciji To Be Secure (2BS) Foruma, koji će sjutra biti održan u Budvi.\n„Prihvaćen je tekst ugovora o poslovnoj saradnji između ministarstava vanjskih poslova, odbrane i ASCG, kako bi se ispunili preduslovi za uplatu finansijske podrške ASCG u iznosu od 15 hiljada EUR za sufinansiranje organizacije foruma“, kaže se u saopštenju.\nU raspravi je konstatovano da je 2BS Forum prepoznat kao jedan od najznačajnijih događaja u jugoistočnoj Evropi posvećen bezbjednosnim izazovima savremenog doba.\n„Takođe, Forum predstavlja korisnu platformu za dalju promociju interesa i ciljeva Crne Gore, njene uloge u regionu i napora u okviru evropske i evroatlantske zajednice“, dodaje se u saopštenju.


Dan odluke u Prištini, opozicija ruši Kurtija | Ivesti\nVesti Dan odluke u Prištini, opozicija ruši Kurtija\nŠef poslaničke grupe Demokratskog saveza Kosova Arben Gaši izjavio je da je kosovski premijer Aljbin Kurti odlučio da uništi političku bazu svoje vlade, optuživši ga da je odustao od političke odgovornosti.\n„Posle dugog oklevanja u vezi sa potpunim ukidanjem takse na zahtev SAD, neaktivnost premijera Aljbina Kurtija dovela je Kosovo pod američke ekonomske sankcije. U vreme kada nam je potrebno najveće jedinstvo u situaciji u kojoj se suočavamo sa pandemijom, premijer Aljbin Kurti odlučio je da raskine koalicioni sporazum otpustivši ministra Agima Veljiua bez konsultacija sa koalicionim partnerom“, naveo je Gaši dva razloga njegove stranke da zatraži izglasavanje nepoverenja vladi čiji je inače član.\nGaši tvrdi da je Kurti u vreme kada se Kosovo suočava sa pandemijom koronavirusa izabrao političku borbu sa predsednikom Kosova Hašimom Tačijem.\n„Predsednik i premijer su odlučili da se međusobno ratuju. Ovo primitivno ponašanje u početku pismima i beskorisnim pozivima, kasnije je eskaliralo preko institucija“, naveo je Gaši.\nŠef poslaničke grupe pokreta Samoopredeljenje Redžep Seljimi optužio je DSK da je pozvala na zbacivanje vlade „u cilju postizanja sporazuma Tači–Vučić“.\nRekao je da nijedna od od optužbi koje je izneo poslanik DSK Arben Gaši ne stoji i optužio sa svoje strane da su sklopili savez sa starim saveznicima.\n„Možete prihvatiti odbačeni Tačijev i Vučićev plan, ali nikada nećete moći da pobedite nas ili kosovske Albance. Ponovo ćemo da se sretnemo i suočićemo se sa odlukama koje donosite. Premijer je i dalje na strani interesa građana, predsednik nastavlja savez sa vama radi svrgavanja ključne smernice građana – Vlade Kosova“, naveo je Seljimi.\nZamenik predsednika Demokratske partije Kosova Memlji Krasnići rekao je da je sednica o izglasavanju nepoverenja vladi usledila nakon što se premijer Aljbin Kurti predao, suočen sa izazovima koji su pred Kosovom.\n„Dakle, nema drugog ishoda za vladu i premijera koji su za tako kratko vreme ugrozili najbitnije saveze za Kosovo, koji nisu uspeli da pruže razvojni program očekivan od građana i stvorili toliko kontradikcije za kratko vreme „, rekao je šef poslaničke grupe DPK.\nPotvrdio je da će poslanici njegove stranke da glasaju za obaranje vlade.\nPoslanik Srpske liste Igor Simić najavio je da će svih 10 poslanika te stranke da podrže obaranje vlade, jer je, kako je naveo pokazala nepoštovanje prava i obaveza koje ima prema srpskom narodu na Kosovu.\nŠef poslaničke grupe Alijanse za budućnost Kosova Daut Haradinaj rekao je da će glasati za predlog za svrgavanje Kurtijeve vlade.\n„Od početka smo znali da ova vlada nema dug mandat, danas preuzimamo mandat ove vlade“, rekao je Haradinaj i dodao da zameraju vladi zbog ukidanja takse bez ikakvih drugih mera.\nKurti: Tači mi je nudio sporazum o razmeni teritorija\nKosovski premijer Aljbin Kurti rekao je da vlada koju vodi nije imala ni 100 sati da se dokaže, dodajući da je veoma ponosan na rad svog kabineta.\nKurti je u govoru na sednici rekao da je u 50 dana rada prepolovio plate funkcionera, ali ne i plate u pravosudnom sistemu i ustavnom sudu.\n„Želeli smo da pokažemo šta cenimo i unosimo etiku u politiku“, naveo je Kurti i dodao da mu nije žao ni sebe ni vlade, već naroda.\n„Ne žalim zbog ove vlade, a još manje zbog sebe, već zbog građana i naroda, zbog onoga što rade sa ovim predlogom o nepoverenju. Prvo, cilj ovog nepoverenja je da se narod ostavi bez svoje vlade, bez vlade za koju je glasao. Drugo, ostavljanje naroda bez reformističke vlade koja se nesumnjivo bori protiv korupcije. I treće, vi želite da ostavite narod bez ove vlade usred širenja pandemije koronavirusa, u najvažnijoj nedelji, u elektronskom upravljanju koje je uzorno, i to ne samo za region. Budući da je naša vlada postavila primer kako upravljati širenjem koronavirusa, ovaj predlog ima za cilj da našu zemlju ostavi bez vlade“, rekao je Kurti.\nOtkrio je da je kosovski predsednik Hašim Tači od njega tražio da postigne sporazum sa Beogradom „o razmeni teritorija“.\n„Rekao mi je da ukinem taksu i da zajedno odemo u Vašington i da se rešimo Srbije“, preneo je Kurti.\n„Ideja je bila da se ukine taksa za objavljivanje sporazuma. U tim opasnim i štetnim pogodbama, ne mogu da me imaju za saveznika“, rekao je Kurti.\nPrethodni tekstNova stranka: Omogućiti zaštitnu medicinsku opremu radnicima Centra za socijalni rad\nSledeći tekstSrušio se ruski vojni avion, pilot poginuo


Blagodatni oganj u Srbiji - 12.04.2015, Sputnik Srbija\nIspred Hrama Svetog Save u Beogradu, brojni vernici dočekali su nešto pre ponoći Blagodatni oganj, koji je danas prenet iz Crkve Vaskrsenja Gospodnjeg u... 12.04.2015, Sputnik Srbija\nvesti, jerusalim, srbija, vaskrs\n00:20 12.04.2015 (Osveženo: 16:19 05.10.2015)\n© Sputnik / Miloš ĆurčinHram Svetog Save - Blagodatni oganj Jerusalima\nIspred Hrama Svetog Save u Beogradu, brojni vernici dočekali su nešto pre ponoći Blagodatni oganj, koji je danas prenet iz Crkve Vaskrsenja Gospodnjeg u Jerusalimu, a povodom Uskrsa po julijanskom kalendaru.\nCeo Svetosavki plato na Vračaru ispunjen je vernicima i obasjan svetlošću sveća.\nPlamen, koji je prethodno dočekan na beogradskom aerodromu „Nikola Tesla“, predat je u hramu patrijarhu Srpske pravoslavne crkve Irineju, pored kojeg je stajao predsednik Srbije Tomislav Nikolić.\nOgnjem iz Jerusalima svečano su upaljeni svežnjevi od po 33 sveće koje su nosili vernici i koje simbolizuju godine Hristovog života. Nakon toga zapaljena su kandila u hramu.\nNakon ceremonije predavanja Svetog ognja i litije oko hrama, počela je i arhijerejska Uskršnja liturgija, koju služi patrijarh Irinej.\nObred prenošenja Blagodatnog ognja, koji se smatra jednim od najvećih čuda u pravoslavlju, počeo je već na aerodromu „Nikola Tesla“, gde je bio okupljen veliki broj građana, novinara i predstavnika Srpske pravoslavne crkve.\nPredstavnici SPC, koji su na aerodrom došli iz svih eparhija, u rukama su držali posebne fenjere u kojima će Blagodatni oganj biti odnet u crkve i manastire u svim zemljama regiona gde žive Srbi.\n10 April 2015, 11:25\nKako je saopštila SPC, delegacija predvođena episkopom slavonskim Jovanom i zvaničnim predstavnikom Srbije pomoćnikom direktora Kancelarije za Kosovo i Metohiju Dušanom Jovovićem učestvovala je danas u molitvenom dočeku silaska Blagodatnog ognja u Jerusalimu.\nViše hiljada vernika se okupilo u Crkvi Svetog groba u starom Jerusalimu, gde su prisustvovali tradicionalnom ritualu paljenja Svetog plamena. Crkva se nalazi na mestu gde je po hrišćanskom verovanju Isus Hristos razapet na krst, gde je sahranjen i vaskrsao.\nCrkva je bila premala da primi sve vernike, tako da je hiljade njih ostalo napolju. Hodočasnici su se gurali da pokupe plamen koji se prenosi od sveće do sveće i koji je prošao kroz uličice Starog grada.\nSvečani doček Blagodatnog ognja organizovan je ispred Hrama Svetog Save uz postrojenu gardu Vojske Srbije, gde će biti predat patrijarhu Irineju, koji će ga, sa sveštenstvom i u prisustvu najviših državnih predstavnika, podeliti građanima.\nIz Beograda, Blagodatni oganj biće prenet u pravoslavne hramove na Kosovu i Metohiji, a zatim i u Podgoricu, Trebinje, Banjaluku i Pakrac.\nPored Blagodatnog ognja, iz Jerusalima će doneti i dva časna krsta, što predstavlja nastavak tradicije njihovog donošenja koja je započeta 2006. godine.\n© Sputnik / Sergej Pjatakov / Uđi u foto-galerijuPlamen koji se pojavljuje u toku molitve zovu još i najvećim čudom u Svetoj zemlji, jer se, kako se veruje, javlja sam od sebe. On prvo pali kandilo nad Hristovim grobom, zatim snopove od trideset tri sveće u rukama jerusalimskog patrijarha, koji ga zatim prenosi dalje. Za Blagodatni oganj još navode da u prvih nekoliko minuta od pojavljivanja, nema svojstva vatre, ne peče, ne gori, kao i da se dešava da se sveće u rukama vernika, a svi drže snopove od 33 sveće koje simbolizuju Hristove godine, pale same.\nPlamen koji se pojavljuje u toku molitve zovu još i najvećim čudom u Svetoj zemlji, jer se, kako se veruje, javlja sam od sebe. On prvo pali kandilo nad Hristovim grobom, zatim snopove od trideset tri sveće u rukama jerusalimskog patrijarha, koji ga zatim prenosi dalje. Za Blagodatni oganj još navode da u prvih nekoliko minuta od pojavljivanja, nema svojstva vatre, ne peče, ne gori, kao i da se dešava da se sveće u rukama vernika, a svi drže snopove od 33 sveće koje simbolizuju Hristove godine, pale same.\nDonošenje Blagodatnog ognja u Srbiju inicirao je Branko Vukomanović, a pomogli Fond apostola Andreja Prvozvanog iz Moskve i Centar nacionalne slave iz Sankt Peterburga, dok je prenošenje specijalnim avionom iz Jerusalima u Beograd organizovao moskovski Fond Svetog Vasilija Velikog.


Rekao je ovo Srpski član predsedništva BiH Milorad Dodik, na pres konferenciji u Banjaluci na kojoj je govorio o nedavnoj poseti Moskvi i razgovoru sa predsednikom Ruske Federacije Vladimirom Putinom, piše Srpskainfo.\nDodik: Svima treba da bude važno da predstavnici srpskog naroda stignu do Kremlja\n"Polako gube svoj zamah": Dodik tvrdi da je uspešna samo ona politika koja uvažava realnu situaciju\n– Ono što Šmit priča nema veze sa istinom, on sam sebe hrabri, Rusija jasno ostaje dosledna u stavu da je izbor visokog predstavnika nelegitiman – rekao je Dodik.\nSve ono što je u skladu sa Dejtonskim sporazumom i Aneksom 4, Rusija podržava, poručuje Dodik.\n– Gotovo da nije bilo pitanja o kojem se nismo složili. Mi smo u Republici Srpskoj jasni da nećemo u NATO i o tome smo razgovarali i to onog dana kad se održavala ministarska konferencija ministara NATO saveza – rekao je Dodik.\nOn je dodao da nije saglasan sa generalnim sekretarom NATO Јensom Stoltenbergom, rekavši da je njegova poruka da će učiniti sve da sačuva Oružane snage BiH, ustvari direktna pretnja.\n- NATO jeste i ostaće jaka formacija, ali ne smije da ima rigidnu ulogu ovde, sa njima imamo bezobrazno loše iskustvo, bombardovali su nas nekoliko puta. Sada su se Brintanci presvukli u civilna odela i provode istu politiku, kao i NATO, ali mi ne verujemo u njihove dobre namere – kaže Dodik.\n– Iako se prikazuju kao leglo demokratije, politika Velike Britanije je navijački nastrojena. Meni dođe da i ja imenujem specijalnog izaslanika za Veliku Britaniju. I SAD i EU imaju ovde specijalne predstavnike, Nemačka šalje nedovršenog Šmita, pa nek nas puste kraju – poručuje Dodik.\nOn je dodao da jedino ruski predsednik Putin ima realan pristup situaciji u BiH i ponaša se odgovorno kao predstavnik zemlje garanta Dejtnonskog sporazuma, a optužuju ga za navodni “maligni uticaj”.\nDodik je ponovio da su razgovori o izbornoj reformi, u kojima RS ne učestvuje, u Federaciji BiH neiskreni i praćeni “bošnjačkim kukumakanjem”.\nRekao je da će predstavnici RS glasati za svako rešenje o kojem se Hrvati i Bošnjaci, unutar Federacije BiH dogovore, te koje će zaista osigurati legitimno predstavljanje sva tri naroda, pa i Srba u Federciji BiH.\n- Što se tiče drugih rešenja u Izbornom zakonu, mi se zalažemo za to da mandati pripadaju strankama, a ne izabranim funkcionerima, te da se ukine glasanje u odsustvu, odnosno glasovi iz vreća, jer su to najveći izvori političke korupcije. I meni dolaze ponude da mi obezbede u inostranstvu 1.000 ili 2.000 glasova, prodaju dokumente i glasove, i to je javna tajna – rekao je Dodik.\nOn je predložio da se iz budžeta plati svakom građaninu BiH da na dan glasanja doputuje u BiH, makar i iz SAD ili Australije, i da pošteno glasa.\nGovoreći o poseti Rusiji, Dodik dodao i to da je ta poseta bila vrlo uspešna, da je sa Gaspromom dogovoren autonomni krak gasovoda za Srpsku, a u planu je, kako je rekao izgradnja dve ili čak više elektrana na gas.\n– To bi bilo okvirno investicija oko milijardu evra – rekao je Dodik.\nUDES U BANJALUCI "Pasatom" izletio iz kružnog toka i udario u ogradu crkve\nU centru Banjaluke jutros je došlo do saobraćajne nezgode u kojoj je učestvovao vozač "pasata“.\nNEGIRAO KRIVICU Selmo Cikotić se izjasnio da nije oštetio budžet BiH za 4,85 miliona evra\nMinistar bezbednosti BiH Selmo Cikotić pred Sudom BiH danas se izjasnio da nije kriv po optužnici Tužilaštva BiH da je za vreme mandata na poziciji ministra odbrane oštetio budžet BiH za oko 9,7 miliona KM i pribavio imovinsku korist drugima u višemilionskom iznosu.\nBesparica čini svoje: "Polovnjaci" sve traženija roba u BiH, čak je i NOVA ODEĆA POSTALA LUKSUZ\nGrađani Srpske i BiH se, zbog prilično lošeg životnog standarda, sve više okreću kupovini polovnih roba, koje su kudikamo jeftinije od novih za koje mnogima, dok zadovolje one najosnovnije potrebe, ne ostane para.\nNEMA POVREĐENIH Ugašen požar u preduzeću u Sokocu\nU objektu jednog preduzeća u Podromaniji, opština Sokolac, buknuo je požar u kojem nije bilo povređenih, saopšteno je iz Policijske uprave Istočno Sarajevo.


Ublažena ograničenja ruskoj bezbednosnoj službi\nZgrada američkog Sekretarijata za finansije\nAmerički Sekretarijat za finansije objavio je u četvrtak da ublažava neka ograničenja na poslovne transakcije sa ruskom Federalnom službom bezbednosti (FSB), uprkos sankcijama koje je bivši predsednik Barak Obama uveo zbog ruskih sajber napada.\nUredba, objavljena na internet stranici sekretarijata, po svemu sudeći, ublažava ograničenja na pojedine tehnološke proizvode i omogućava kompanijama da plate do pet hiljada dolara godišnje za dozvole koje izdaje FSB.\n"Ne ublažavamo sankcije. Koliko razumem, uobičajna je praksa da Sekretarijat za finansije, posle uvođenja sankcija, razmotri da li postoje određeni izuzeci kada je reč o različitim industrijama, proizvodima ili uslugama", rekao je Spajser na konferenciji za novinare u Beloj kući.\nPredsednik Donald Tramp je na pitanje novinara o istoj temi rekao da on ne "ublažava ništa."\nObama je pooštrio sankcije u decembru nakon što su američke obaveštajne službe optužile Rusiju za hakerske upade u kompjutere Demokratske stranke, u okviru kampanje da se podrije predsednički kandidat Hilari Klinton. Obaveštajne agencije i dalje istražuju ruske sajber napade.


U Pčinjskom okrugu zabeleženo je 36 slučajeva zaraze korona virusom od 209 testiranih uzoraka, pokazuju poslednji podaci Gradskog štaba za vanredne situacije u Vranju. Najviše novozaraženih je iz Vranja - 18. U Surdulici su zabeležena tri nova slučaja, Vladičinom Hanu osam, ...\nREGISTROVANO 36 POZITIVNIH U PČINJSKOM OKRUGU! Najviše zaraženih u Vranju, a hospitalizovano 68 pacijenata!\nNa bolnicko lečenje primljeno je šest pacijenata, dok otpusta nije bilo, a trenutno su u kovid bolnicama ZC Vranje slobodne 92 postelje Prema poslednjim podacima Gradskog štaba za vanredne situacije u Vranju, od 209 uzoraka iz Pčinjskog okruga, 36 je pozitivnih na korona virus.\nOd 209 uzoraka iz Pčinjskog okruga, 36 je pozitivnih na korona virus, poslednji su podaci koje je saopštio Gradski štab za vanredne situacije u Vranju. Od tog broja 18 novoobolelih je iz Vranja, tri osobe iz Surdulice, osam iz Vladičinog Hana, jedna osoba iz Bosilegrada i po tri ...\nJužne Vesti - 04.05.2021\nOd 209 testiranih u Pčinjskom okrugu 36 osobe su dobile pozitivan rezultat na kovid, pokazuju podaci Štaba za vanredne situacije u Vranju. U kovid bolnicama su trenutno smeštena 68 pacijenata, od kojih su 48 na kiseoničnoj potpori.\nOd tog broja ponovo je najveći broj iz Vranja njih 18, primećen je porast novoobolelih iz Vladičinog Hana gde je registrovano osam novih slučajeva. U Surdulici je virus potvrđen kod troje pacijenata isto toliko i u opštinama Bujanovac i Preševo, dok je u Bosilegradu kod jedne ...\nOd kovida preminulo još 5 osoba na jugu Srbije, 23 u Srbiji\nPrema poslednjim zvaničnim podacima, bitku sa kovidom za poslednja 24 sata u Srbiji izgubila su 23 pacijenta, a od tog broja na jugu zemlje preminula su 5 - 3 u Nišu i 2 u Leskovcu, uz 3 pacijenta koja su bila na lečenju u kruševačkoj kovid bolnici.\nKovid situacija u Rasinskom okrugu je poslednjih desetak dana u fazi stabilizacije, jer se iz dana u dan smanjuje broj novih pacijenata, prvih pregleda, i hospitalizacija u Opštoj i Kovid bolnici u Kruševcu. Prema najnovijoj informaciji iz Zavoda za javno zdravlje u Kruševcu, u ...\nJužne Vesti - 10.05.2021\nU poslednja 24 sata, prema podacima leskovačkog Zavoda za javno zdravlje, u Jablaničkom okrugu testirano je 107 osoba, od čega je njih 24 dobilo pozitivan nalaz na virus korona. Najveći broj novozaraženih imaju Leskovac i Vlasotince sa po 10 novih slučajeva kovida.\nKORONA U PČINJSKOM OKRUGU: Smanjuje se broj testiranih i pozitivnih na kovid 19\nOd 104 uzorka iz Pčinjskog okruga, 21 je pozitivan na koronavirus, poslednji su podaci koje je saopštio Gradski štab za vanredne situacije u Vranju. Od tog broja osam novoobolelih je iz Vranja, šest osoba iz Surdulice, jedna iz Vladičinog Hana, dve iz Bosilegrada i četiri ...


- Očekujemo da nam ponude neko rešenje kao svim drugim firmama koje su prošle ovakvu Golgotu. Trebalo bi da dobijemo barem socijalnu pomoć iz sredstava stečajne mase, od onoga što je prodato, tu ima novca i invalidima da se poveže radni staž i da dobiju zarađene plate, kojih su morali da se odreknu da bi otišli u penziju. Iscrpeli smo sva pravna sredstva, bili smo i na Ustavnom sudu.. Ako ne ispune ove naše minimalne zahteve, makar kamatu da nam daju i obeštete invalide rada, idemo u Strazbur – kaže Vitomir Milojević, jedan od organizatora okupljanja.\nRadnici su danas potpisivali saglasnost za zastupanje i sakupljali novac, da njihova delegacija ode u Beograd. Za razliku od ranijih odlazaka u prestonicu, ovoga puta neće ići u razna ministarstva ili Vladu, nego da angažuju advokatsku kancelariju koja će ih, kako kažu, zastupati, ako ne mogu ovde da isteraju pravdu a ono pred sudom u Strazburu.\nTo im je poslednja nada, ako Trgovinski sud i Agencija za licenciranje stečajnih upravnika, koja je u međuvremenu preuzela brigu nad stečajnom masom, ne pokažu razumevanje za njihove zahteve, kažu bivši radnici „Godomina“.\n« Vučić: Pomoć u rešavanju problema slepih i slabovidih Međunarodni dan slepih obeležen u Smederevu »


Prvi svemirski kofer na svetu - Muški magazin - trendovi, fitness, lifestyle, saveti, devojke... `\nOva godina je specijalna, jer obeležava 50 godina od prvog sletanja na mesec. Zbog toga, kompanija Horizn Studios odlučila je da predstavi nešto što će oduševiti sve astronaute, ali i one koji vole tehnologiju, gedžete i budućnost.\nReč je o prvom svemirskom koferu koji je posebno dizajniran da se “snalazi” u uslovima sa nultom gravitacijom. Kofer je ultra lagan i težak je samo 900 grama, sastoji se od mekanih i rastegljivih membrana koje stvari drže na mestu na kojim ste ih ostavili, tako da neće doći do tumbanja stvari u koferu. On je napravljen od ugljeničnih vlakana što čini da on bude ekstremno lagan, ali i neverovatno izdržljiv, tako da će podneti sve traume koji let u svemiru može doneti.\nSledeća stvar koja ga čini jedinstvenim jeste to da ovaj kofer na sebi sadrži magnete koj se mogu upaliti na dugme, pomoću kojih ga možete fiksirati za svemirsku letelicu. Pošto u svemiru nema gravitacije, predmeti koji nisu vezani slobodno šetaju i lete kroz vazduh pa će ova funkcija obezbediti da vaš kofer uvek bude na mestu na kojem ste ga ostavili.\nTakođe, kofer je kreiran tako da bude hermetički zatvoren, kako bi se sprečilo nepoželjno prenošenje bakterija i virusa i prostorija broda. On na sebi takođe sadrži i par točkova pa ga možete vući po podu, a poseduje i kaiševe koji se mogu dodati, pa ga možete nositi na leđima poput ranca.\nPošto letenje u svemir postaje sve uobičajnija stvar,a svemirski turizam polako iz fikcije prelazi stvarnost, očekuje se da će ovakvi koferi biti u upotrebi do 2030. godine. Ako vas zanima koliko će ovakav jedan kofer koštati, onda ćemo vam reći da je cena najosnovnijeg modela 50.000 dolara.\nPROČITAJTE SLEDEĆI TEKST: U zagrljaju sa prirodom - Homoki Lodge


Penzionerske kartice danas (06.03.2018.) su uručene 30-ak penzionera. Kartice su penzionerima uručili Antonio Ratković, zamenik gradonačelnice Sombora i Jasna Miljenović, direktorka somborske filijale Republičkog fonda za penzijsko i invalidsko osiguranje.\nZamenik gradonačelnice je pozdravio penzionere i istakao da je na lokalnoj samoupravi da se potrudi da sa što većim brojem privrednih subjekata ostvari saradnju „da kartice ne budu samo mrtvo slovo na papiru, već da penzionerima omoguće popuste što i jeste njihova svrha“.\n„Prilikom promocije penzionerske kartice u Beogradu dobili smo prvih 60 kartica za somborske penzionere. Ministarstvo za rad, boračka i socijalna pitanja, sa PIO Fondom Srbije, ukupno će izraditi 1.750.000 kartica i nadamo se da će do kraja aprila svaki penzioner dobiti karticu. Ovo je mali znak pažnje kojim želimo da vam da se zahvalimo na svemu onome što ste do sada uradili za generaciju mladih ljudi“, kazao je Ratković.\nDirektorka somborske filijale PIO Fonda je navela da u Srbiji ima 1.750.000 penzionera, od kojih oko 20.000 u Somboru i somborskim selima, a na području Zapadnobačkog upravnog okruga, koji je područje rada ove filijale, 43.000 penzionera.\n„Izrada penzionerske kartice za penzionere je besplatna, a ostatak kartica biće sukcesivno dostavljen u filijalu i tada ćemo obavestiti o tome. Rok za podizanje kartica nije ograničen, on je trajan i zavisiće od slobodnog vremena i zdravlja penzionera kada će ih podići na šalterima filijale Sombor u vremenu od 7.30 do 15.30 časova. Kartice važe uz lični dokument, personalizovane su i nisu prenosive. Budući penzioneri uz rešenje o penzionisanju, na šalterima filijale dobijaće i penzionerske kartice“, kazala je Miljenović i pozvala sve poslodavce, privatnike, preduzetnike koji posluju na teritoriji grada Sombora, okruga i cele zemlje, da u skladu sa svojim poslovnim politikama i delatnostima, penzionerima ponude pogodnosti koje bi im olakšale materijalnu situaciju.\nViše iz ove kategorije « RPK Sombor domaćin sastanka komunalnih preduzeća\tDuplo zlato za plesnu grupu Inanna na glasovitom Sirmium dance fest-u 2018. »


Diana Johnstone: Slučaj Snouden i rušenje demokratije u Evropi - Fakultet za diplomatiju i bezbednost\nSnoudenov slučaj je ogolio mnogo više o Evropi nego o SAD. Svakako, činjenice o NSA špijuniranju su od značaja. Ali, mnogi ljudi su i inače sumnjali da se odigrava nešto slično. Ipak, odbijanje Francuske, Italije i Portugalije da dozvole da privatni avion predsednika Bolivije prođe kroz njihove vazdušne prostore samo zbog sumnje da se u njemu nalazi i Edvard Snouden je daleko više zaprepašćujuće.\nZajedno, ova otkrića potvrđuju da je došlo do promene “zapadne demokratije“ u nešto sasvim drugo, u nešto što za sada još nema opšteprihvaćeno ime.\nTaj grubi akt nasilja u odnosu na predsednika Bolivije je potvrdio da transatlantska grupacija nema poštovanje za međunarodni zakon – mada će ga njeni rukovodioci koristiti kad god im odgovara. Ali da ga poštuju, da mu dozvole da im se bilo kako ispreči na putu njihovih akcija? To sigurno, ne!\nOsim toga, to nepoštovanje zakona je povezano i sa znatno dubljom institucionalnom promenom: sa rušenjem efektivne demokratije na nacionalnom nivou. To je urađeno korišćenjem moći novca u SAD, gde se američki kandidati [za izborne funkcije] slobodno mogu uporediti sa trkačkim konjima u vlasništvu milijardera. U Evropi, to se odigrava od strane EU, čija birokratija je postepeno preuzela najbitnije ekonomske funkcije nezavisnih država, ostavljajući nacionalnim vladama da se zamajavaju sa velikim kontroverzama oko privatnih stvari – kao što su brakovi, dok javnu politiku diktira EU Komisija u Briselu. Ali iza te Komisije, i iza izbornih igrica u SAD, leži finansijski kapital, ona ista anonimna sila koja toj transatlantskoj jedinici nameće svoje želje.\nPlanira se da se ta sila u bliskoj budućnosti i formalno proširi uspostavljanjem zone slobodne trgovine između EU i SAD. Ovaj razvoj je kulminacija takozvane “Evropske konstrukcije“, koja je tokom nekoliko decenija dovela do prebacivanja ovlašćenja suverenih država Evrope u EU, koja će sa svoje strane prebaciti ta ovlašćenja transatlantskim institucijama, a sve su one pod odlučujućom kontrolom “Tržišta“ – tog eufemizma za finansijski kapital.\nGrađanstvo je obavešteno o ovom poslednjem stadijumu de-demokratizacije koja je u toku tek onda kada se u tome poprilično odmaklo. Rezultat je sve veći jaz između “političke klase“, koja se sastoji kako od političara, tako i od medija s jedne, i običnog stanovništva, s druge strane. Najvažniji preostali zadatak političke klase je da stanovništvo uljuljkuje u iluziji da ono još uvek obitava u demokratiji, kao i da zvaničnici koje to stanovništvo bira rade u interesu naroda.\nKada se dogodi nešto tako groteskno kao što je bio incident sa predsedničkim avionom Bolivije, što ogolićuje svu servilnost zvaničnika neke države, vodeći mediji su tu i na njih se može računati da će “odspinovati“ tako nešto u dubine, van vidokruga javnosti. Tako je francuska televizija uglavnom i ignorisala taj događaj, a taj njen “previd“ je još i bio olakšan najnovijim pogoršanjem nemira u Egiptu. Jedna velika međunarodna priča dnevno, to je ono što mediji smatraju da odgovara javnosti, čiji je osnovni “jelovnik“ za novosti usredsređen na meteorološki izveštaj, sport i zločine iz strasti.\nRadi poređenja do koje mere je nezavisnost Francuske opala poslednjih decenija, treba se setiti sedamdesetih godina, kada je vlada desnog centra predsednika Valeri Žiskar d` Estena odmah pružila azil Crnim panterima izbeglim iz SAD. Danas francuski ministar unutrašnjih poslova navodno “levog centra“ isključuje mogućnost pružanja azila ma kom građaninu SAD na osnovu toga što su SAD “prijatelj“, i “demokratija“ sa nezavisnim sudskim sistemom.\nU Nemačkoj, u kojoj je antikomunistička propaganda u cilju da zabašuri svaku uspomenu na izgubljene privilegije koje je pružao istočnonemački režim, kao što su puna zaposlenost, dečija zaštita, i socijalna ravnopravnost žena, stalno optuživala Stazi za špijuniranje građana – otkrivanje špijunaže koju vrši [američki] NSA nije moglo da bude zabašureno, izgledalo je da su na to bili zgađeni čak i vodeći nemački političari.\nU Francuskoj, politički rukovodioci su stidljivo izražavali svoja neodobravanja, i brzo su promenili temu. Ukoliko je onaj incident uopšte i bio spominjan, trend je bio da nema svrhe dizati veliku dreku o praksi o kojoj mi – sofisticirane Velike sile – ionako sve znamo, a i sami je upražnjavamo. Ono podmuklo “i mi to činimo“, kao neka samooptužba je i jedan od načina da možemo da tvrdimo da je i Francuska još uvek neka velika i opasna sila, a ne samo neki tamo satelit Amerike.\nTokom jednog TV intervjua, francuskom ministru spoljnih poslova Loranu Fabijusu je pokazan video snimak na kome američki predsednik Obama predsednika Francuske Olanda naziva “Ulon“. Fabijus je na to hitno promenio temu i počeo da hvali važnu ulogu Francuske u ratu u Siriji. Nije mu bila zanimljiva tema o tome kako se predsednik Francuske smatra toliko nevažnim da se Obama čak ni ne trudi da mu upamti ime.\nObamin prezir prema Olandu, Olandov prezir prema predsedniku Bolivije – sve su to komponente ovog novog svetskog poretka, u kome uopšte ne vladaju obziri za ljude, nego “za tržišta“. Nije baš sasvim tako da tržišta izdaju direktne naredbe o takvim stvarima, ali redukcija rada vlade samo na ogoljene metode korporativnog upravljanja (“governance”), čija je primarna funkcija da se narod drži miran, dok institucije kao što su zakoni i oružane snage rade tako da se u svetu obezbedi sigurnost za maksimalne profite investicionog kapitala, vodi tome da se narodu oduzima svaka moć, a sama politika postaje šuplje upražnjavanje konformiteta.\nObjašnjenje za ovu predaju leži u ideologiji koja je bila dominantna u Evropi – a možda ponajviše u Francuskoj, tokom prethodne polovine veka: jedna posebna interpretacija istorije sredine dvadesetog veka je potkopala poverenje u narodni suverenitet, pogrešno ga optužujući da vodi u “totalitarizam“. Takva ideologija je pripremila elite da abdiciraju u korist tehničkih institucija i “tržišta“ koji su naizgled čisti od svih političkih grehova, a moć finansijskog kapitala na čelu sa SAD je čak i manje uzrok, nego je rezultat te političke abdikacije.\nSamo ovo može objasniti izuzetnu trku evropskih vlada da slušaju i najmanji ćef američkog gospodara [sada] uoči pregovora o transatlantskoj zoni slobodne trgovine, koju će evropske glavešine svojim podanicima predstavljati kao kompenzaciju za tekuće urušavanje evropskog modela socijalne dobrobiti. Principi, diplomatska pristojnost, Edvard Snouden sve to se mora žrtvovati ovom poslednjem očajničkom pokušaju da se Evropa izmakne van uticaja njenog naroda.\nNekoliko komentatora je otišlo čak i toliko daleko da sugeriše da je Edvard Snouden neka vrsta ubačenog transplantata, navodno u cilju da se narodu prikaže svemoć vlade SAD, a ona uvreda bolivijskog predsednika to možda još i upadljivije ilustruje. Ali, na duže staze, sticanje svesti o obimu te moći je i prvi korak u pravcu oslobađanja.


Za decu sa autizmom iz Gradiške, u gradskom parku izvedena je predstava “Terapijske bajke Vile Ombre“ koju su organizovali udruženja „Duga“ i „Most“.\nTo je nastavak višemesečnih aktivnosti koje je provelo više javnih ustanova, građanskih udruženja KUD-ova u korist dece sa ovim vidom zdravstvenih smetnji.\nVladana Trivić vaspitač i trener emocionalne pismenosti u Udruženju građana „Most“ spojila je dve ljubavi i predstavom za decu pokrenula svojevrsnu terapijsku bajku.\n- Gostujem u vrtićima u celoj regiji, bila sam u Banjaluci, Gradiški, Laktašima i drugim mestima. Deca moju čarobnu bajku odlično primaju, u potpunosti doživljavaju pokrete i poruke koje šaljem. To je zapravo aktivnost kroz igru koju sam demonstrirala shvativši da deca sa posebnim potrebama, deca sa autizmom moju igru veoma dobro primaju. Oni takođe u predstavi aktivno učestvuju i šalju dodatni impuls roditeljima, vaspitačima, drugoj deci i javnosti uopšte – kazala nam je Vladan Trivić.\nOva mlada i maštovita aktivistkinja Udruženja građana „Most“ smatra da se predstavom, igrom, pesmom i pozorišnom čarolijom, veoma lako i jednostavno ulazi u svet dečje mašte.\n- Ne pristupam deci autoritetom odrasle osobe nego nastojim da budem bliska sa njima tumačeći lik kojeg oni pronalaze u bajci i prepoznaju u meni, u mojoj ulozi. Smatram da je to ključ dečjeg srca – poručila je Vladana nakon veoma uspešne predstave održane u gradskom parku koju su članovi Udruženja dece sa autizmom „Duga“ pratili sa velikom pažnjom.\n- Odabrala sam ovu grupu jer je ona marginalizovana u našem društvu, nema priliku da učestvuje u ovim ili srodnim aktivnostima. Impresionirana sam i drugom decom koja su se zatekla u parku i priključili publici. Zajedno su pratili predstavu, što je veoma zanimljivo. Došlo je do spontanog zbližavanja dece, koju je privukla ista glumačka igra i maštarija – ispričala je Vladana Trivić. Takođe cilj ovih predstava, radionica i programa je da se prebrode strahovi uz pomoć magije, smatra Svjetlana Vasić Loginova, koordinator projekta radionice u formi pozorišne predstave izvedene u gradskom parku. Ona predstavlja deo godišnje republičke akcije “Formiraj lanac” čiji je finasijer Volonterski servis Republike Srpske.\nSaša Kasagić, predsednik gradiškog Udruženja dece sa autizmom „Duga“ pohvalio je saradnju sa Udruženjem građana „Most“ pomoću kojeg su premostili mnoge društvene barijere i zajednički organizovali program za svoje članove.\n- Ova predstava nama roditeljima veoma mnogo znači jer smo shvatili da je proizvela poželjan rezultat, da su je deca primila sa ushićenjem. To je jasan znak da sve što smo uradili ili što radimo ima smisla – naglasio je Kasagić podsećajući da Udruženje dece sa autizmom „Duga“ okuplja 30 porodica sa 35 mališana iz više gradiških naselja.\nOsim ovog programa “Duga” je zajedno sa “Kulturnim centrom” organizovala manifestaciju “Pruži mi ruku”. Humanitarni koncert “Deca za decu” priredili su KUD-ovi „Kolovit“ Gradiška, „Mirkovo kolo“ Vrbaška, „Petar Kočić“ Nova Topola, plesni klubovi „Dens Step“ Gradiška i „Ritam“ Srbac te Folklorni studio „Una“ Kozarska Dubica. Tokom deset godina postojanja glumci "Grad pozorišta" izveli su 16 humanitarnih predstava. Za pomoć udruženju “Duga” odigrali su predstavu "Boing Boing". Gradska uprava takođe finasijski pomaže rad Udruženja “Duga”.\nSaradnja sa Kozarskom Dubicom\nUdruženje dece sa autizmom „Duga“ i Centar za socijalni rad Kozarska Dubica potpisali su Sporazum o saradnji i zajednički priredili radionicu. Oni su se obavezali na razvijanje saradnje, unapređenje rada sa decom ometenom u razvoju, organizovanje izleta i kulturnih manifestacija. Udruženje “Duga” pruža besplatne tretmane defektologa, logopeda i psihologa za desetoro deca sa autizmom, ali i za još 25 dece sa drugim vidovima poteškoća u razvoju.


Novo partnerstvo – LINK group i MikroTik zvanični partneri | LINK group\nNovo partnerstvo – LINK group i MikroTik zvanični partneri\nSep 07, 2015\tčlanstva i partnerstva, MikroTik, sertifikacija 0 comments\nKompanija LINK group sklopila je još jedno partnerstvo, sada sa svetski poznatom kompanijom MikroTik, i tako polaznicima ITAcademy i studentima Visoke škole za ITS otvorila vrata ka sticanju međunarodno prepoznatljivih sertifikata.\nVisoka škola strukovnih studija za informacione tehnologije – ITS je stekla status akreditovane MikroTik Academy, i tako svojim studentima obezbedila dodatne mogućnosti za sticanje znanja i sertifikacije za mrežnu administraciju.\nOd sada smo deo povlašćene grupe međunarodnih visokoobrazovnih institucija, univerziteta i koledža, koje takođe imaju status MikroTik Academy, što nas opet svrstava u sam vrh ustanova koje školuju buduće IT stručnjake.\nPolaznici ITAcademy, koja je postala akreditovani MikroTik Training Centar, stiču veštine i međunarodne sertifikata po najvišim standardima iz područja upravljanja i konfiguracije mreža na RouterOS-u, operativnom sistemu kompanije MikroTik.\nSvetski poznati MikroTik sertifikati\nMikroTik sertifikati su jedni od najznačajnijih potvrda znanja i veština u oblasti mrežne administracije, a znanja za koja oni garantuju smatraju se neophodnim za sve vrhunske IT stručnjake.\nOvo partnerstvo je značajno jer studentima ITS-a i polaznicima ITAcademy omogućava da uče i pripremaju se za polaganje na brojnim MikroTik treninzima, a zatim i da steknu neki od prestižnih MikroTik sertifikata.\nViše o MikroTiku\nMikroTik je letonska kompanija osnovana još 1995. godine, koja je vrlo brzo postala jedna od najvećih u oblasti proizvodnje opreme za bežične mreže. Najveći doprinos kompanija je dala RouterOS softverom, koji je omogućio da se svaki PC pretvori u ruter sa mogućnostima kao što su firewall, VPN server, VPN klijent, kontrola protoka i bežična pristupna tačka. Danas se njen hardver i softver za internet povezivanje koriste širom sveta, jer se smatra da ih odlikuje najbolji odnos između kvaliteta i cene.\nMeđu korisnicima softvera i hardvera kompanije MikroTik nalaze se neke od najznačajnijih svetskih institucija i kompanija, kao što su: NASA, Siemens, Ericsson, Marvell, Vodafone, HP Invent itd.


Sanja Vučić „ZAA“ predstavlja Srbiju na Pesmi Evrovizije | OGAE Serbia :: Vaš evrovizijski svet\nNapisao: OGAE Srbija u Evrovizija 2016, Srbija, Vesti 5. mart 2016.\tKomentari su isključeni\nSrbiju će na predstojećoj Pesmi Evrovizije u Stokholmu, po svemu sudeći, predstavljati Sanja Vučić iz grupe „ZAA“ sa pesmom autorke Ivane Peters.\nSrpska evrovzijska pesma biće premijerno predstavljena u subotu, 12. marta sa početkom u 21:00, u emisiji „Pesma Srbije za Evropu“ uz prenos na Prvom programu RTS-a.\nI dok čekamo potvrdu ove vesti u ponedeljak, upoznajte se sa Sanjom i Ivanom.\nSanja Vučić, rođena je 8. avgusta 1993. godine u Kruševcu, Srbija. Još od malena pokazuje talenat za muziku. Završila je nižu i srednju muzičku školu u Kruševcu na odseku za solo pevanje. Tokom školovanja pevala je u raznim ansamblima, od etno sastava „Bele vile“ preko gradskog džez orkestra, do crkvenog hora „Sveti knez Lazar“ sa kojim je gostovala u Mađarskoj, Belorusiji i Poljskoj.\nPohađala je i masterklas časove pevanja kod čuvene operske pevačice Katarine Jovanović. Pokušala je da se upiše na Muzičku akademiju u Beogradu ali bezuspešno, što ne smatra velikim neuspehom jer je možda baš to dovelo do takmičenja za Pesmu Evrovizije 2016. Od aprila 2012. godine, pridružuje se, kao stalni član, crossover bendu „ZAA“ sa kojima je do sada nastupila na preko 100 koncerata širom regije (EXIT, Love Fest, Nishville, Arsenal Fest, Ovejam Reggae fest u Sloveniji, Lake Fest u Nikšiću…).\nSa grupom „ZAA“ ima do sada objavljen jedan album „What about“. Takođe sarađuje sa mnogim autorima i muzičarima kao studijski pevač za potrebe radio i TV džinglova, reklama i korporativnih filmova.\nIvana Peters, kompozitor i pevač, rođena je 22. avgusta 1974. godine u Beogradu. Muzikom se bavi od malih nogu, upisuje se na klavir i završava srednju muzičku školu. Sa 15 godina počinje da peva u grupi pod nazivom „Who is the best“, koja je pretežno svirala rep muziku, sa kojima je snimila dva albuma 1994. godine.\nSa nepunih 20 godina se pojavljuje na festivalu „Beogradsko proleće“ gde svojom izuzetnom interpretacijom i vokalom skreće pažnju na sebe. Ubrzo postaje član popularne grupe „TAP 011″ koja je devedesetih godina bila jedna od najslušanijih grupa u zemlji sa puno radijskih hitova. Sa njima je snimila 3 albuma i učestvovala na mnogo festivala u zemlji i regionu. Grupu napušta i osniva svoj autorski rok sastav „Negativ“ sa kojim je do sada snimila 3 albuma. U grupi se potpuno autorski ostvarila gde uglavnom piše muziku i tekstove.\n2004. godine na festivalu „Beovizija“ ubedljivo odnosi pobedu sa pesmom „Zbunjena“. Na top listama Srbije nalazile su se još njene pesme „Ja bih te sanjala“, „Svet tuge“, „Tango“ i druge. Učestvovala je sa Negativom i na Beoviziji 2007. sa pesmom „Prava stvar“ i a na Beoviziji 2008. sa kompozicijom „S tobom bih ostala“.\nUživa nepodeljene simpatije publike i muzičkih stručnjaka i važi za jedan od najboljih ženskih vokala sa ovih prostora. Udata je za muzičara Aleksandra Petersa, nekadašnjeg člana popularne grupe „Sanšajn“ sa kojim ima ćerkicu Saru. Trenutno sprema svoj solo album.


Za beg od “fenjera” – Konstantin OKK\nZa beg od “fenjera”\nSutra se spušta zavesa na takmičenje u Košarkaškoj ligi Srbije, a njen „nastavak“ zvani Superliga počeće čim se okonča finalna serija plej-ofa ABA lige. Navikli su ljubitelji košarke u našem gradu da u završnici domaćeg prvenstva gledaju i Konstantin, ali ovog puta to ne samo da se neće desiti, već će niški tim u narednoj sezoni igrati u nižem rangu takmičenja, zajedno sa svojim sutrašnjim protivnikom Smederevom. Pitanje je samo ko će od dva tima biti pretposlednji, a ko će sa „fenjerom“ u Drugu ligu Srbije. Naravno, izbegavanje poslednjeg mesta nije samo stvar prestiža, već i sportskog vaspitanja.\nOba tima u poslednje kolo ulaze sa po tri pobede, pa je stvar potpuno jasna. Pobednik ovog duela biće bolje plasiran na kraju prvenstva:\n–Naravno da nam nije svejedno kako ćemo završiti ligu. To smo, verujem, pokazali u najvećem delu mečeva ove sezone, iako smo u međuvremenu ostali bez nekolicine igrača i znatno podmladili tim. Ovi naši „klinci“ sve bolje koriste ukazanu minutažu i zaslužuju podršku, pa se nadam da će i publika doći u većem broju da se zajedno, pobedom, oprostimo od sezone na koju niko nije ponosan, ali iz koje bismo mogli da izvučemo neke benefite za godine koje dolaze – kaže trener Konstantina Ivan Simić uoči završne utakmice u Košarkaškoj ligi Srbije.\nSmederevo je takođe mlada ekipa, u kojoj igra nekolicina veoma talentovanih momaka iz pogona Mega Leksa, a ističu se Stefan Simić, Novak Musić, Stefan Kenić…\n–Tim kolege Zorana Todorovića vrvi od talenta i sigurno je da u Niš dolaze sa istim motivom koji imamo i mi. Međutim, na nama je da pokažemo da i u Konstantinu igraju igrači koji imaju i sadašnjost i budućnost, a svakako smo ohrabreni povratkom dvojice igrača na koje nismo mogli da računamo u Kraljevu. Luka Živković je zalečio povredu pete i biće nam od velike pomoći pod koševima, a Dojčinović se oporavio od trovanja hranom i takođe je u redovnom treningu. Dakle, Smederevo dočekujemo u najjačem mogućem sastavu i sa velikom željom da se pobedom oprostimo od ove sezone – kaže mladi trener niškog tima.\nKonstantin i Smederevo igraće u sredu, od 19.30 sati, a ulaz u Čair je besplatan.\n◂ Konstantin iznenadio Slogu\nNišlijama “fenjer” ▸


VUČIĆ U POSETI ZAGREBU Hrvatski mediji: Nikad nije bila ovako loša atmosfera\nSvečani doček predsednika Srbije biće priređen u 10.30 sati ispred sedišta hrvatske predsednice na Pantovčaku, da bi u 10.45 sati počeo tet-a-tet” susret predsednice Kolinde Grabar Kitarović i predsednika Vučića, saopštila je Služba za saradnju sa medijima predsednika Srbije.\nKao javlja hrvatski portal Index, Zgreb je danas, trasom kojom će se kretati delegacija Srbije, okićen srpskim zastavama, kako po gradu, tako i na Pantovčaku, gde će za srpskog predsednika biti upriličen svečani doček.\nHrvatski mediji javljaju i da su po Zagrebu raspoređeni snajperisti i policajci u civilu, koji će brinuti o bezbednosti srpske delegacije.\nU isto vreme dok se zvaničnici pripremaju za posetu, na Trgu Bana Jelačića u centru grada počelo je okupljanje ratnih veterana i udovica Domovinskog rata.\nHrvatski mediji pišu da nikad uoči posete nekog šefa strane države nije vlada ovako loša atmosfera, piše riječki Novi list”.\nHrvatska državna agencija, Hina, istovremeno ukazuje da je reč o dugoočekivanoj poseti koja bi trebalo da ublaži napetosti u odnosima dveju država, ali je pre toga (poseta) ukazala i na neka razilaženja među glavnim kreatorima hrvatske spoljne politike”.\nUoči Vučićeve posete, navodi Novi list”, u prvi je plan izbila tema ratne odštete koju je pokrenuo premijer Andrej Plenković, ali ona nije samo iznenadila Vučića, već i otkrila jednu od pukotina u odnosu Pantovčaka i Banskih dvora prema poseti predsednika Srbije.\nDok je Plenković aktualizovao tu temu, u Kabinetu predsednice Hrvatske navode da ratna odšteta nije u pripremnim materijalima”.\nPotom će srpski predsednik otići u Vladu Hrvatske, gde će u 13.35 sati imati tet-a-tet” razgovor sa premijerom Andrejem Plenkovićem.\nSastanak predsednika Vučića i predsednice Grabar Kitarović sa polaznicima Akademije SNV i predstavljanje projekta Budućnost Srba u Hrvatskoj”, biće održan u 16.45 sati u Mitropoliji zagrebačko-ljubljanskoj.\nPredsednik Srbije će sutra, drugog dana posete, u 10 sati u Vrginmostu imati sastanak sa stanovnicima tog mesta, obići osnovnu školu Gvozd”, i posetiti jednu porodicu.\nTAJNA ČUVANA 20 GODINA: Evo s kojom voditeljkom je u srodstvu Ognjen Amidžić (FOTO)\nTurska: Više od 1.300 terorista smo LIKVIDIRALI


Vlada Srbije usvojila zakon o zaštiti stanovništva od zaraznih bolesti - Ozon Media\nMaska kao deo lične zaštite, kućna izolacija za pozitivne na koronu, kao i kućni karantin za one koji su bili u kontaktu sa zaraženima, biće obavezni i strogo kontrolisani, a oni koji se ogluše – sankcionisani.\nAdministrativne prepreke zbog kojih dosad u praksi nisu mogle da se sprovedu mere Kriznog štaba za borbu protiv epidemije kovida 19 i da se kazne oni koji ih ne poštuju, prevazilaze se izmenama Zakona o zaštiti stanovništva od zaraznih bolesti, koji je usvojila Vlada Srbije, a ove nedelje će se o njemu izjasniti i Parlament.\nPod najširom lepezom kontrole biće mere koje spadaju u ličnu zaštitu, što podrazumeva i zaštitnu masku u zatvorenom, kao i na otvorenom, ako je tako propisano. Njih će udruženim snagama kontrolisati sanitarna inspekcija, komunalna inspekcija i komunalna milicija.\nIzmenama zakona predviđeno je da se zbog epidemije može odrediti preporučena ili obavezna vanredna vakcinacija protiv zarazne bolesti i to za sve ili za određene kategorije stanovništva.\nDok su za sve ostale vakcinacije troškovi regulisani zakonima o zdravstvenoj zaštiti i zdravstvenom osiguranju, da su obavezne i besplatne ili preporučene koje osiguranici plaćaju, posebna imunizacija u vreme pandemije može se finansirati iz budžeta Srbije, u skladu sa posebnim aktom Vlade.


Vreme - Uhapšen predsednik opštine Aranđelovac\nUhapšen predsednik opštine Aranđelovac\nPriveden Radosav Švabić zbog sumnje da je proneverio više od pola miliona evra\nBaš kako je ministar policije Ivica Dačić najavio, a posle demantovao, policija je u noći između 3. i 4. juna uhapsila jednog predsednika opštine – Radosava Švabića (57), predsednika opštine Aranđelovac.\nŠvabić i Aleksandar Ćirić (32), vlasnik privatnog preduzeća "Ćira", takođe iz Aranđelovca, uhapšeni su zbog sumnje da su izvršili više krivičnih dela zloupotrebe službenog položaja. Zbog istog krivičnog dela, kažu u policiji, krivična prijava biće podneta i protiv Z. S. državljanina Izraela.\nU saopštenju MUP-a se navodi da postoji osnovana sumnja da je Radosav Švabić, sredinom 2007. godine, sa preduzećem d.o.o. Ćira zaključio ugovor kojim je prihvatio znatno nepovoljnije uslove plaćanja u odnosu na one, zahvaljujući kojima je, u postupku javne nabavke za gasifikaciju u Aranđelovcu, ovo preduzeće dobilo posao.\nTim ugovorom, opština Aranđelovac se obavezala da isplaćuje kredit, koji je preduzeće d.o.o. Ćira uzelo od finansijske organizacije sa Britanskih Devičanskih Ostrva, čime je opštini nametnuto plaćanje kamate od 192.000 evra.\nNa isti način, Radosav Švabić je sa preduzećem AD MDSE zaključio ugovore za izgradnju i opremanje vrtića u Aranđelovcu. Ovim ugovorima, opština Aranđelovac se obavezala da, za uzete kredite, NLB INTERFINANS banci iz Ciriha, preko preduzeća AD MDSE, na ime kamate isplati 371.000 evra, piše u saopštenju MUP-a. Zaključivanjem ova dva ugovora, Švabić je oštetio opštinski budžet za 563.000 evra.\nOpštinsko javno tužilaštvo u Aranđelovcu još je u decembru prošle godine najavilo pokretanje istrage protiv Švabića i bivšeg načelnika za finansije Čede Đorđevića. Budžetska inspekcija Ministarstva finansija utvrdila je tada da je opština pred bankrotom jer je za dve godine „otišla u gubitak“ od oko 400 miliona dinara. Kako su tada mediji preneli, u zapisniku je pomenut i predmet najavljene krivične prijave - kredit za izgradnju bazena i balon sale u vrednosti 750.000 evra, koji je podignut kod Hipo Alpe Adria banke, ali utrošen na nešto drugo.\nRadosav Švabić je, kao kandidat Srpske radikalne stranke, izabran za predsednika opštine Aranđelovac oktobra 2004. godine. Rođen je 28. decembra 1951. godine u Aranđelovcu. Završio je Medicinski fakultet u Beogradu, a lekarsku karijeru je počeo u Zdravstvenom centru u Aranđelovcu. Na sajtu opštine Aranđelovac navodi se da je specijalizovao je hirurgiju. “Svoj posao hirurga neprekidno obavlja, kako ranije, dok je bio rukovodilac u Zdravstvenom centru, tako i sada kao predsednik opštine Aranđelovac”.


Igrači učesnika završnog turnira su odgovarali na zanimljiva pitanja u anketi elitnog takmičenja i na taj način su pokazali koliko poznaju srpsku prestonicu.\nFinal Four Quiz Part 1\nBilo je reči o broju stanovnika u Beogradu, a kada je došao red na nacionalno jelo u našoj zemlji, plejmejker CSKA Serhio Rodrigez samo je odmahnuo glavom, dok je krilni centar Žalgirisa Brendon Dejvis rekao da bi to morao da zna pošto mu je Vasa (Vasilije Micić) saigrač. Najzanimljiviji odogovor je dao Serhio Ljulj, koji je rekao da je to musaka.\nTu nije bio kraj zanimljivim pitanjima, pošto je usledilo ono vezano za rakiju.\nI tu je Ljulj zablistao, pošto je odgovorio da je to piće, da bi se njegov saigrač Luka Dončić nadovezao i dodao da se radi o alkoholu. I centar Moskovljana Otelo Hanter dao je nešto siromašniju informaciju, rekavši da je to napitak.\nKako su se igrači ekipa koje su na fajnal foru Evrolige snašli u odgovorima na ostala pitanja, možete videti u priloženom snimku.\nREAL - CSKA Kerol: Bilo je teško na početku, ali smo se vratili u drugoj četvrtini\nKošarkaši Real Madrida pobedili su CSKA u polufinalu Evrolige u Beogradu, rezultatom 92:83.\nGOSTOVANJE REALU Antić: Ne očekujete da ovaj značajno izmenjeni, mladi tim, pravi rezultate u novembru, ali...\nKošarkaši Crvene zvezde u petak od 21 sat igraju protiv Reala u Madridu meč 10. kola Evrolige. Crveno-beli su imali nekoliko dana tokom pauze da treniraju i osveže se pred nove obaveze i utakmice (Real, Igokea, Efes...), a trener Dušan Alimpijević može da računa na kompletan sastav jer su svi igrači zdravi.\nU ODLIČNOJ FORMI Bjelica je "namestio" ruku za Bamberg /VIDEO/\nKošarkaši Crvene zvezde u četvrtak od 18 sati u Areni dočekuju Bamberg, u okviru petog kola Evrolige. U sredu su odradili poslednje pripreme pred ovaj duel, koji dočekuju u odličnoj šuterskoj formi, ako se može suditi po treningu. Tako je Milko Bjelica "namestio" ruku za okršaj sa nemačkim prvakom, pa je pogodio nekoliko trojki u nizu.\nBeograd će narednog vikenda biti domaćin fajnal-fora košarkaške Evrolige, a procena je da će između 15.000 i 20.000 stranih turista doputovati u našu prestonicu.\nOBRADOVIĆ JE ZA NAS RELIGIJA Navijači Fenera jasno stavili do znanja svima šta misle o srpskom strategu /VIDEO/\nNavijači Fenerbahčea i Žalgirisa su u petak, nekoliko sati pred meč polufinala fajnal-fora Evrolige pomenuta dva kluba okupirali centar Beograda.\nKONTRA Savezi udarili na Evroligu\nNema kraja prepucavanju na relaciji FIBA - Evroliga. Dan posle predloga da se za reprezentaciju igra leti, ispaljene su nove otrovne strelice. Ovoga puta glavni akteri su predsednici Košarkaših saveza Grčke, Španije, Rusije, Turske, Italije i Nemačke.


Za deset godina 2,2 miliona KM podsticaja privredi - GradPrijedor.com - Portal grada Prijedora\nHome»Društvo»Za deset godina 2,2 miliona KM podsticaja privredi\nZa deset godina 2,2 miliona KM podsticaja privredi\n26. februara 2019. 1 Min Read\nIz budžeta grada Prijedora u posljednjih deset godina izdvojeno je više od 2,2 miliona KM podsticaja privredi kroz šest programa za koje Gradska uprava korisnike bira putem javnih poziva, podaci su gradskog Odjeljenja za privredu i poljoprivredu.\nKroz programe zapošljavanja novih radnika, zapošljavanja mladog visokoobrazovanog kadra i jačanja konkuretnosti malih i srednjih preduzeća u drvopreradi i metalopreradi sa ukupno 1.153.950 KM subvencionisano je zapošljavanje 623 nova radnika, i to 73 visokoobrazovana, a 550 radnika ostalih kvalifikacija.\nZa podsticaje samozapošljavanju izdvojeno je 827.500 KM, čime je subvencionisano pokretanje 224 biznisa i otvoreno toliko novih radnih mjesta. Za podršku ženskom preduzetništvu realizovano je 107.000 KM, čime je subvencionisano pokretanje 34 biznisa i otvoreno toliko novih radnih mjesta za žene. Kroz projekat podrške uvođenju standarda kvaliteta sertifikovana su 33 privredna subjekta sa područja Prijedora.\nCiljevi budžetskih podsticaja za privredu su poboljšanje demografske strukture, razvoj tržišta rada, smanjenje broja nezaposlenih lica, povećanje zaposlenosti, unapređenja privrednog ambijenta kroz dostizanje nivoa samoodrživosti i profitabilnosti privrednih subjekata u Prijedoru.


Polovni rezervni Timberjack delovi motori, šumarska oprema - Mascus Srbija\nNalazite se ovde: Mascus Srbija > Šumarska oprema > Rezervni delovi > Motori > Timberjack\nPolovna Timberjack motori na prodaju\nPregledaj oglase polovnih Timberjack motori oglasa na prodaju. Možete sortirati Timberjack motori oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Timberjack motori u odeljku Brendovi.\nTimberjack 1410B COOLERS / RADIATOROpšte stanje (1-5): 4\nTimberjack 1270B PartsOštećeno: Prekidač / demontiran, Opšte stanje (1-5): 3, Odgovara sledećim mašinama: Alle delen gedemonteerd van Timberjack 1270B\nOvde je kompletna lista lista polovnih Timberjack motori za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Sekretarijat: Može se desiti da dođe do prekomernog zagađenja\nTanjug 24. oktobra 2019. 16:42\nBEOGRAD – Zbog velike razlike između dnevnih i noćnih temperatura vazduha i aktiviranja individualnih ložišta, u danima bez vetra, može se desiti da dođe do prekoračenja graničnih vrednosti parametara zagađenja vazduha u Beogradu, saopštio je danas Sekretarijat za zaštitu životne sredine.\n„Kako su trenutne vremenske prilike takve da su velike razlike između dnevnih i noćnih temperatura vazduha, a predstoji i period zahlađenja, aktivirano je mnogo individualnih ložišta. S tim u vezi, može se desiti da dođe do prekoračenja graničnih vrednosti parametara zagađenja vazduha u danima kada je temperatura vazduha niska, u danima bez vetra i sa povećanom vlažnošću vazduha“, navodi se u saopštenju.\nSekretarijat za zaštitu životne sredine, prenosi Beoinfo, podsetio je da se merenje kvaliteta vazduha u Beogradu vrši u realnom vremenu.\nGrađani na zvaničnoj internet-stranici Grada Beograda mogu dobiti informaciju o stanju kvaliteta vazduha na satnom nivou, kao i preporuke za ponašanje u slučaju prekoračenja, i to na sledećoj veb-adresi:\nZbog toga je Sekretarijat za zaštitu životne sredine povao građane da informacije i preporuke potraže na tom sajtu.


PSG : Srpska lista odgovorna za prebijanje Nikole Rašića - JUGPRESS\nPokret slobodnih građana osuđuje brutalno prebijanje Nikole Rašića, sina političara sa Kosova Nenada Rašića, koje se dogodilo juče u Lapljem selu. Smatramo da je za ovaj napad direkno odgovorna Srpska lista, koja kontiinuirano vodi kampanju satanizacije svih drugih političkih opcija Srba na Kosovu, saopštio je ovaj Pokret.\n“To što niko lično iz Srpske liste, filijale SNS na Kosovu sa podrškom vlade u Beogradu i predsednika Aleksandra Vučića, nije lično pretukao, ili povukao oroz, ne umanjuje njihovu odgovornost, nakon što su sve svoje političke protivnike nazvali izdajnicima, plaćenicima Albanaca, ljudima koji razbijaju jedinstvo Srba. Na kraju se uvek nađe neko ko će, zadojen mržnjom, to učiniti umesto njih.\nOvakve fašističke metode moraju odmah da prestanu, i budu osuđene od svih političkih činilaca, kako bi se među Srbe vratio mir. Podsećamo na reči Olivera Ivanovića, koji je prošao kroz istu takvu kampanju i na kraju bio ubijen, koji je govorio da se Srbi na Kosovu danas više plaše Srba i Srpske liste nego Albanaca”, navodi se u saopštenju PSG.


Datum: 12 januar 2019\nPovodom današnje konferencije za štampu predsednika Republike Srbije, Udruženje javnih tužilaca podseća javnost da po prirodi stvari - podeli uloga u krivičnom postupku, tužioci su retko kada zadovoljni kaznama koje izriče sud.\nTema kaznene politike je legitimna tema u demokatskom društvu i naše Udruženje je u više navrata pozivalo na otvaranje ove teme. Međutim, pored toga što je ovo tema od značaja za svakog građanina Republike Srbije, ona je pre svega, stručna tema za one koji se njome bave - stručnjake u oblasti krivičnog prava. Zbog toga smatramo da je neophodno otvoriti stručnu raspravu o svakom od navedenih pitanja, kako bi izbegli populistički i senzacionalistički pristup rešavanju problema.\nUkoliko postoji politička volja da se reše pitanja pomenuta na današnjoj konferenciji za štampu, neophodo je jačanje nezavisnog položaja tužilaštva u odnosu na izvršnu vlast. Inače, nemoguće je očekivati efektivne rezultate u borbi protiv bilo koje vrste kriminala, kako organizovanog tako i korupcije.\nUTS ostaje otvoreno za javnu debatu o izmeni krivičnog materijalnog i krivičnog procesnog zakonodavstva i za pružanje stručne pomoći u izradi izmene relevantnih zakona.


Foto: Srna | Za sufinansiranje projekata u Vlasenici, Višegradu i Petrovu 61.500 KM\nSrna 03.12.2019 15:32\nBANJALUKA - Ministar uprave i lokalne samouprave Republike Srpske Lejla Rešić potpisala je danas u Banjaluci ugovore sa načelnicima opština Vlasenica, Višegrad i Petrovo o sufinansiranju projekata u tim lokalnim zajednicama u iznosu od 61.500 KM.\nRešićeva je istakla da će za Vlasenicu biti izdvojeno 30.000 KM za sufinansiranje projekta poboljšanja energetske efikasnosti javne rasvjete, Višegrad će dobiti 16.500 KM za projekat modernizacije Doma zdravlja, a Petrovo 15.000 KM za unaprađenje obrazovanja.\n"Za nas je ovaj model rada veoma važan, jer direktno pomažemo izrazito nerazvijenim opštinama. Grant za ove namjene je u ovoj godini 300.000 KM, a do sada smo utrošili oko 170.000 KM", rekla je novinarima Rešićeva i podsjetila da su sufinansiranjem projekata obezbijeđene investicije od milion KM.\nNačelnik opštine Vlasenica Miroslav Kraljević naglasio je da je vrijednost projekta poboljšanja energetske efikasnosti javne rasvjete 270.000 KM.\n"Osim od Ministarstva uprave i lokalne samouprave, Za realizaciju ovog projekta dobili smo i sredstva u iznosu od 100.000 KM od UNDP-a. Urbani dio naše opštine dobiće najsavremeniju LED rasvjetu", rekao je Kraljević.\nZamjenik načelnika opštine Višegrad Mladenko Tasić rekao je da će u lokalnom Domu zdravlja biti nabavljen savremeni ultrazvučni aparat, a vrijednost projekta je 62.000 KM.\nNačelnik opštine Petrovo Ozren Petković rekao je da će u toj lokalnoj zajednici biti rekonstruisane dvije osnovne i srednja škola, te nabavljeni računari, za šta će biti izdvojeno 30.000 KM.\nLejla Rešić Vlasenica Višegrad Petrovo\nKomunalna policija u Bijeljini: Poštovati pravila političkog oglašavanja\nKoviljuše dobijaju sportski teren, Mićić obišao gradilište\nDomaćinstvo porodice Grnja iz Bijeljine dobilo električnu energiju\nIzvanredni rezultati Prijedora u ekološkom i ekonomskom upravljanju\nGradonačelnik Bihaća pozitivan na virus korona\nGradonačelnik Zenice pozitivan na virus korona


stan | Novosti.rs\nSaveti za odabir savršene garniture za mali stan\nU procesu ste uređivanja svog životnog prostora i sada je na red došla jedna od važnijih odluka kada je uređenje enterijera u pitanju - kako izabrati garnituru koja će se uklopiti u dimenzije i stil vašeg doma?\n22. 05. 2022. u 08:08\nBEOGRAĐANIN ODLUČIO DA MENJA STAN ZA JEDAN U NIŠU BEZ DOPLATE: Priča sa neverovatnim epilogom zapanjila Srbiju\nJEDAN Beograđanin je pre nekoliko godina došao na ideju kako da zaradi za hleb i to bez motike i bez rada, a na sasvim legalan način.\n06. 04. 2022. u 10:05\nPREMA feng šui filozofiji svi predmeti u vašem domu imaju sopstveno energetsko polje koje može biti pozitivno i negativno. Neki od tih predmeta više su nego nepoželjni u vašoj blizini u prostoru u kome boravite, jer sa sobom donose lošu i negativnu energiju i mogu da utiču na zdravstvene probleme.\n12. 03. 2022. u 10:30\n"UNIŠTIO MI JE STAN" Vlasnik optužio Pericu Ognjenovića - trener tvrdi: "Nisam kriv!"\nVLASNIK jednog stana u Beogradu J. R., koji je stan izdavao nekadašnjem fudbaleru Perici Ognjenoviću, tvrdi da mu je sportista uništio nekretninu.\n26. 02. 2022. u 12:27\nPOŽAR U STAMBENOJ ZGRADI U SARAJEVU: Pet osoba povređeno, vatra buknula tokom noći, dvoje dece zadržano u bolnici\nPET osoba, među njima dvoje dece, povređeno je u požaru koji je izbio u stanu u sarajevskom naselju Alipašino polje, potvrđeno je u MUP-u Kantona Sarajevo.\n08. 02. 2022. u 08:10\nNova godina u novom - starom stanu\nPraznični period za većinu ljudi uglavnom predstavlja period tokom kog se malo osvrnu za sobom i podvlače crtu.\nZAKUP STANA U SVETOGROSKOJ: Zadužbina Aleksandra Koturovića pomaže master studente elektrotehnike\nZADUŽBINA Aleksandra Koturovića daje u zakup stan površine 72,40 metara kvadratnih u prizemlju zgrade u Svetogorskoj ulici 46. Početni iznos "kirije" je 613,74 dinara, što na mesečnom nivou iznosi 44.435 dinara.\nDEČAK POŽELEO GITARU, A PUTIN MU POKLONIO STAN: "Bolje je ako imaš svoju sobu za bavljenje muzikom" (VIDEO)\nMARK Kobljenjev (14) je želeo da za Novu godinu dobije gitaru, ali je Putin u razgovoru sa njegovom majkom saznao da nemaju rešeno stambeno pitanje.\nKISIĆ TEPAVČEVIĆ NIJE DOBILA STAN NA KORIŠĆENJE: Oglasili se iz Vlade Srbije povodom netačnih navoda\nGENERALNI sekretarijat Vlade Republike Srbije, povodom navoda koji su se pojavili u pojedinim medijima, oseća obavezu da demantuje da je ministarka za rad, zapošljavanje, boračka i socijalna pitanja Darija Kisić Tepavčević dobila stan na korišćenje od Vlade.\n20. 12. 2021. u 13:28\nU sutrašnjem štampanom izdanju "Večernjih novosti" čitajte:\nSTRPI SE DOK NE UMREM: Psihijatar Marić u programu uživo uputio molbu sinu (VIDEO)\nDANIMA unazad u žiži javnosti su navodi psihijatra Jovana Marića (80) kojeg, prema njegovim rečima, iz stana izbacuje sin Mateja (20), kojeg navodno nije video sedam godina.\n"JOVAN JE IZNEO NEISTINE" Oglasio se advokat Marićevog sina - "U tom stanu ne živi on, nego njegova druga žena"\nPOZNATI srpski psihijatar Jovan Marić nedavno je šokirao javnost kada je rekao da njegov sin Mateja (20) navodno hoće da mu oduzme jedini krov nad glavom.\n11. 11. 2021. u 14:57\n4 Najvažnija saveta za uređenje malog stana\nMALI stambeni prostori su pravi izazov kada je u pitanju uređenje. S obzirom da se često radi o dnevnom boravku u kojem se istovremeno nalazi i kuhinja, a nekada i ležaj za spavanje, potrebno je imati osećaja za stil i estetitku, do te mere da se kombinuje samo ono što je praktično i funkcionalno, sa željenim dizajnom.


Početna stranicaKK PartizanKompletan tim crno-belih na skeneru!\nKošarkaši Partizana nagovestili su povratak na stare staze slave u ABA ligi, a posebno u Evrokupu.\nIpak usled pandemije nikada nećemo saznati da li bi sezona bila krunisana titulama. Sada se bliži datum kada će se crno-beli ponovo okupiti sa istim ciljem – da osvoje titule. Tim je skoro isti sa jednom bitnom razlikom, trener je sada Vlado Šćepanović.\nU narednih nekoliko redova odlučili smo da analiziramo kompletan tim Partizana da vidimo šta možemo da očekujemo od njih.\nMarkus Pejdž (Plejmejker) – Amerikanac koji je iz senke bio jedan od najboljih igrača Partizana u sezoni iza nas. Trinkijeri je odlučio da Pejdž ne bude igrač koji će uvek prenosti loptu što se pokazao kao izvanredan potez. Pejdž je to iskoristio da postane jedan od najkonstantnijih igrača u crno-belom taboru, a brojke u ABA ligi to potvrđuju. Za njega će naredna sezona biti treća u Beogradu i očekuje se da ponovo bude ubojit sa distance. Teško je očekivati da mu Šćepanović nameni drugačiju ulogu od one koju je imao prethodne sezone.\nNemanja Gordić (Plejmejker / bek) – Kada već pričamo o ulogama, onda je sasvim sigurno da će identičnu od prošle sezone imati i Nemanja Gordić. Jedan od najiskusnijih u Partizanu, ali i čitavoj ABA ligi je poznat kao igrač koji je uvek pouzdan u neizvesnim završnicama. Partizan od njega ponovo može da očekuje poene u ključnim momentima i hladnokrvnost u najtežim. Gordić je igrač koji bez većih problema može da pokrije obe bekovske pozicije.\nKodi Miler – Mekintajer (Plejmejker / bek) – Slično važi i za Kodija Milera – Mekintajera. Amerikanac koji je stigao da uprazni mesto koje je ostavio Kori Volden. Ako ćemo direktno porediti njih dvojicu, onda je novopridošli Amerikanac definitivno raznovrsniji u napadu sa više poena u rukama. Međutim Volden je prošle sezone dokazao da se neprikosnoveno uklopio u sistem i da nije imao problema da izvršava bilo koje zadatke. Ostaje pitanje da li je Miler – Mekintajer takav igrač, ali sasvim je sigurno da navijači Partizana mogu da očekuju poene od novog plejmejkera.\nOgnjen Jaramaz (Bek) – Igrač od koga se puno očekuje. Od kada je Ognjen došao u Partizan iz Španije konstantno je napredovao, a čini se da je do kulminacije došlo u februaru ove godine na Kupu kada je bio jedan od najzaslužnijih za pobedu u finalu nad Crvenom zvezdom. Koš protiv Cedevite se još uvek prepričava, a sada je idealno vreme da napravi dodatan iskorak i dokaže da je igrač za velika dela. O fizičkim predispozicijama nema potrebe da trošimo previše reči, a ako sudimo po prošloj sezoni, svi košarkaški segmenti su u usponu.\nUroš Trifunović (Bek) – Zlato Partizana. Jedan od najmlađih u timu i bez ikakve dileme projekat crno-belih za budućnost. Prošle sezone je uspeo da se nametne Trinkijeriju pokazavši da može da ima ozbiljnu ulogu u rotaciji. Sada sigurno ima cilj da se nametne Šćepanoviću, a mladi Trifunović je definitivno trenirao tokom leta pa možemo da ga očekujemo u izvanrednoj fizičkoj spremi. Uroš je pokazao prošle sezone da je u stanju da pogodi sa distance, a uvek je bio aktivan i na ofanzivnom skoku (pogledati finale Kupa). Sve ovo se ponovo očekuje od njega samo na još višem nivou.\nBrajan Angola (Bek) – Najveća misterija u timu Partizana. Kolumbijac je prošle sezone odigrao samo dva meča za Partizan što je premalo za adekvatnu analizu. Činilo se da je na izlaznim vratima Partizana, ali se on među prvima pojavio u Beogradu sa ciljem da se izbori za minute kod Šćepanovića. Ostaje da se vidi koliko će biti uspešan.\nRade Zagorac (Krilo) – Košarkaš pred kim je ključna sezona. Zagorac je nebrojano puta dokazivao da poseduje vanserijski talenat, ali je uvek falio kontinuitet dobrih partija. Kod Šćepanovića je projektovan da bude jedan od lidera na parketu koji može dosta toga da kreira sa pozicije krila i to na obe strane parketa. Ukoliko bude ispunio očekivanja, Zagorac bi mogao da bude jedan od najboljih igrača u ABA ligi.\nNemanja Dangubić (Krilo) – Bomba Partizana tokom prelaznog roka. Momak koji je afirmaciju stekao kao igrač Crvene zvezde nije imao internacionalnu karijeru kakvu je očekivao u dresu Bajerna i Estudijantesa. Povrede su odigrale veliku ulogu, a sada u Partizanu vidi svoju šansu da se vrati na košarkašku mapu. Krilni igrač koji ima izvanredne fizičke predispozicije. U stanju je bez problema da brani nekoliko pozicija, dok u napadu može da napravi ozbiljnu pometnju za protivnika, naročito kada je šut sa distance naštelovan.\nStefan Janković (Krilni centar) – Poput Dangubića, Janković je takođe u Srbiji stekao afirmaciju u Crvenoj zvezdi. Ipak, daleko kraće se zadržao na Malom Kalemegdanu od Dangubića. Po sopstvenim rečima, svestan je da je razočarao u oba tabora, a sada je spreman da popravi utisak. U Partizan se vratio posle pozajmica, a popuniće ulogu Stefana Birčevića koji nije više igrač Partizana. Ako uspe da pokaže potencijal koji nesumnjivo poseduje, mogao bi da bude iks faktor u crno-belom taboru.\nNovica Veličković (Krilni centar) – Odlučili smo da stavimo Veličkovića na ovaj spisak iako još uvek nije potpisao novi ugovor sa klubom iz Humske. Iskusni krilni centar je duša Partizana, čovek koji je i dalje u stanju da preokrene meč energijom. Ostaje da vidimo da li će biti u timu naredne sezone.\nRašon Tomas (Krilini centar / centar) – Američki košarkaš koji je pokazao velike oscilacije prošle sezone. Na početku je bio ubedljivo najbolji igrač Partizana, da bi kasnije usledio veliki pad. Često je bio i van rotacije. Rašon može da igra na obe pozicije u reketu, raznovrstan je u napadu, ali je koncentracija uvek bila problem. Na tome će sa Šćepanovićem morati da poradi.\nNikola Janković (Centar/ krilni centar) – Momak koji je bio projektovan kao treći centar, ali je uvek uspevao da prebaci sva očekivanja. Borbenost mu je apsolutno najveća prednost, o manama sa šutem je već sve napisano, ali treba očekivati da i naredne sezone Nikola ima bitnu ulogu u rotaciji, posebno kada ostatak visokih igrača ne budu na zadovoljavajućem nivou.\nVilijam Mozli (Centar) – Ukoliko pitate nekog navijača Partizana ko je bio najbolji igrač crno-belih prošle sezone, većina će verovatno odgovoriti Vilijam Mozli. Srčani Amerikanac je oduševio sve u klubu svojim partijama. Skočnost, brzina, požrtvovanje, sve ovo su prednosti Mozlija koji je uvek bio u funkciji tima. Nikada nije zahtevao loptu u napadu, a kada bi je dobio uglavnom bi se to završavalo silovitim zakucavanjem.\nPosle svega napisanog, jasno je da je Partizan skoro kompletirao ekipu. Fali još jedan centar koji još uvek nije stigao u Humsku. Crno-beli strpljivo prate tržište, ali za sada još uvek niko nije potpisao ugovor, ali ne bi bilo iznenađenje da se i to dogodi tokom naredne nedelje kada Partizan počinje pripreme za novu sezonu.


Foto: Armin Durgut/PIXSELL | Abazovićeva URA podnijela inicijativu za smjenu Vlade\nTanjug 19.01.2022 15:02\nPODGORICA - Skupštini Crne Gore dostavljena je danas inicijativa za smjenu aktuelne Vlade, koju su podnijeli poslanici GP URA Dritana Abazovića, inače, potpredsjednika u izvršnoj vlasti, i dio opozicionih partija.\nU inicijativi se navodi da je provjera podrške parlamenta Vladi "jedan od osnovnih postulata savremene demokratije".\nInicijativa je uslijedila nakon što je koalicija Crno na bijelo, na čijem čelu je Abazović zatražila formiranje manjinske vlade, u kojoj neće biti kadrovi Demokratskog fronta i opozicione Demokratske partije socijalista Mila Ðukanovića.\nZa izglasavanje nepovjerenja je navedeno pet razloga među kojima je da je predsjednik vlade Zdravko Krivokapić svojim djelovanjem više puta u prethodnom periodu, kako navode, ugrozio i otežao saradnju između zakonodavne i izvršne vlasti što je direktno proizvelo institucionalnu i političku krizu u zemlji.\n"Ovakvo stanje dovelo je do blokade parlamenta, pa čak i do bojkota od jednog dijela poslanika parlamentarne većine, što je direktno uticalo da se veliki broj zakona i podzakonskih akata ne razmatra u skupštinskoj proceduri", navodi se u inicijativi, objavljenoj na sajtu Skupštine Crne Gore.\nSve ovo je, dodaje se, dovelo u pitanje efikasan rad parlamenta čiji je osnovni zadatak da služi javnom interesu i interesima građana, a ne partikularnim interesima bilo koje političke grupacije ili pojedinca.\nIz GP URA je saopšteno da je ovo prije svega i test da li koncept manjinske vlade koju su, kako kažu, predložili svim poslanicima ima većinu u parlamentu.\nKažu da je bilo očekivano da premijer sam pokrene pitanje povjerenja Vladi, nakon izglasavanja interpelacije trima ministrima, ali da pošto nije, smatraju da to pitanje mora biti riješeno.\nNavode da je izglasavanje interpelacije za tri ministra pokazalo da Krivokapićeva vlada, u kojoj je Abazović jedini političar, izvršna vlast nema podršku.\n"Stoga se ne možemo praviti da se ništa ne događa i da procesi nisu blokirani. Crna Gora i njen politički život više ne mogu da izdrže status kvo", navode iz URE.\n"Ako se utvrdi da ova vlada nema podršku, ponudili smo koncept manjinske vlade bez DPS-a i DF-a svim poslanicima", navode i dodaju da se nadaju da će se velika većina parlamenta prema tome odnosti odgovorno i podržati ga.\nInicijativu GP URA potpisalo je 31 od neophodnih 27 poslanika.


SRBI DRMALI UEFA FUTSAL KUPOM: Vesić, Radovanović i Vuković glavne zvezde\n28. avgusta 2017. 31. avgusta 2017. Vlajić\nAko hoćeš u glavnu rundu UEFA Futsal kupa – angažuj Srbina: moto koji su uspešno primenili Mostar SG (Vladan Vesić i Kristijan Radin), Leo (Marko Radovanović) i Luksol St. Endrjus (Zvezdan Vuković), uz napomenu da su u preliminarnoj fazi prestižnog takmičenja imali šta da pokažu i Nenad Stanković (Dijamant Linc) i sudija Vladan Radulović!\nU gradu na Neretvi vazda se blistalo u igri na petoparcu (Mostarske kiše), te ne čudi što je šampion Bosne i Hercegovine na domaćem terenu zgromio Arnavutkoj Beledie spor 7:3, Narvu junajted 13:3 i Fljamurtari 12:0. Publiku je u stanje delirijuma dovodio naš reprezentativac Vladan Vesić: nekadašnji član Ekonomca i libanskog Bank ov Bejruta postigao je po gol protiv Turaka i Albanaca i dva puta zatresao mrežu najboljeg tima Estonije.\nKristijan Radin nije imao golgeterski učinak, ali povremeni Orao i bivši igrač zrenjaninskog SAS-a i Ekonomca može da se podiči asistencijama: već drugu sezonu sa uspehom nosi dres Mostaraca, u oktobru, u okviru glavne runde UEFA Futsal kupa, u grupi sa Arazom iz Azerbejdžana, rumunskom Autobergamo Devom i malteškim Luksol St. Endrjusom.\nJermenski Leo je u Larnaki, takođe, bio stopostotan, udarivši recke protiv domaćeg Anortozis Famaguste 5:1, Klasik Kišinjeva 7:0 i Vrekšema 3:1. Zvezda tima iz Jerevana bio je Marko Radovanović (Partenon, Kalča, Ekonomac, Smederevo), čak četvorostruki strelac u trijumfu nad Moldavcima. Dribler iz Cerovca, uvidom u statistiku na sajtu UEFA – s žutim kartonom protiv Kiprana, dobrim partijama skrenuo je pažnju selektora Gorana Ivančića. Dueli protiv hrvatskog Nacionala, francuskog Gargeša i kosovskog Liburna poslužiće mu kao nova prilika za dokaz vrednosti.\nLeo iz Jerevana je, da podsetimo, na putu ka tituli u Jermeniji nedavno predvodio golman Slobodan Tomić, rođeni brat reprezentativca Srbije Dragana\nNajveći bingo kvalifikacija je – Luksol St. Endrjus, dominantan u Austriji protiv organizatora Dijamant Linca 7:1, Škupija 1927 9:2 i Makabi Tel Aviva 4:3. Centralna figura uspeha Maltežana je Srbin Zvezdan Vuković, dvostruki egzekutor protiv Makedonaca (dobio i žuti karton) i sa prezimenom na semaforu u duelu sa Izraelcima.\nPivot s nadimkom Rambo, rođen 30. aprila 1989, u otadžbini je igrao veliki fudbal za Srem iz Sremske Mitrovice, da bi potom internacionalnu karijeru, na zelenom pravougaoniku i parketu, izgradio na Malti.\nDijamantu iz Linca je domaćinstvo turnira, sudeći po porazima (Luksol St. Endrjus 1:7, Makabi Tel Aviv 1:3, Škupi 1927 5:8) i poslednjem mestu u grupi, poslužilo kao velika škola i prilika za sticanje iskustva. U mahom hrvatsko-bosanskoj gastarbajterskoj ekipi istakao se naše gore list – Nenad Stanković, rođen 18. septembra 1995. Po gol Maltežanima i Makedoncima – malo li je?! Momak kojeg bi, svakako, trebalo imati u vidu…\nSrbiju je uspešno predstavljao i Vladan Radulović, u okviru Grupe H, u norveškom Tromsu, sudio je mečeve: Sjarmtrolan Idretšlag – Knopunt 4:6, Sjarmtrolan – TMT 3:2 i Levski Sofija – Sjarmtrolan Idretšlag 1:1\nNa naslovnoj fotografiji: Mostar SG (4 Radin, 14 Vesić) FOTO: Fejsbuk\n← UEFA FUTSAL KUP: Mostar SG i Liburn iz Đakovice protutnjali preliminarnom rundom\nPOZIV KLUBOVIMA IZ BEOGRADA: Prijavite se za Treću futsal ligu →